|  |  |  |
| --- | --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság Autonóm Tartomány  **Tartományi Oktatási, Jogalkotási, Közigazgatási és**  **Nemzeti Kisebbségi – Nemzeti Közösségi Titkárság**  Mihajlo Pupin sgt. 16., 21000 Újvidék  Telefon: +381 21 487 4608; Fax: +381 21 456 217  [ounz@vojvodina.gov.s](mailto:ounz@vojvodina.gov.s) | |
|  | SZÁM: 128-90-22/2023-05 | DÁTUM: 2023. március 31. |

A nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 8/2019. szám) 11. szakasza, A tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. szám – más határozat, 37/2016., 29/2017., 24/2019., 66/2020. és 38/2021. szám) 15. szakasza, illetve 16. szakaszának 5. bekezdése alapján, figyelemmel a 24. szakasz 2. bekezdésére és a 37. szakasz 5. bekezdésére, valamint a *Multikulturalizmus egy kattintásra* című alprojekt társfinanszírozására vonatkozó, 128-90-22/2023-05. számú, 2023. február 22-én kelt pályázat alapján, a költségvetési eszközök odaítélésének eljárását lefolytató pályázati bizottság javaslatára, a tartományi oktatási, jogalkotási, közigazgatási és nemzeti kisebbségi-nemzeti közösségi titkár (a továbbiakban: tartományi titkár)

**HATÁROZATOT**

hoz

**A *MULTIKULTURALIZMUS EGY KATTINTÁSRA* CÍMŰ ALPROJEKT TÁRSFINANSZÍROZÁSÁRA VONATKOZÓ PÁLYÁZAT SZERINTI KÖLTSÉGVETÉSI ESZKÖZÖK ODAÍTÉLÉSÉRŐL**

**I.**

A *Multikulturalizmus egy kattintásra* című alprojekt társfinanszírozására vonatkozó, 128-90-22/2023-05. számú, 2023. február 22-én meghirdetett pályázat alapján, amely Vajdaság AT Hivatalos Lapjának 8/2023. számában, 2023. február 24-én jelent meg, az eszközök az alábbi pályázónak kerülnek odaítélésre:

|  |  |  |  |  |
| --- | --- | --- | --- | --- |
| **Felhasználó** | **Település** | **A megítélt összeg** | **A tárgy száma** | **Pontszám** |
| Fórum az Oktatáshoz, az Együttműködéshez, a Polgári Társadalom Érvényüléséhez és Támogatásához - FESAP | Újvidék | 700.000,00 | 128-90-240/2023-05 | 24 |

**II.**

A költségvetési eszközök felosztásáról szóló jelen határozat végleges és a Tartományi Titkárság weboldalán kerül közzétételre.

**Indokolás**

A Vajdaság Autonóm Tartomány 2023. évi költségvetéséről szóló tartományi képviselőházi rendelet (VAT Hivatalos Lapja, 54/2022. szám) 11. szakasza alapján, illetve figyelemmel a 23. szakasz 3. bekezdésére és a 25. szakaszra, valamint A nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendelet 7. szakaszára, a Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárság (a továbbiakban: Titkárság) 2023. február 22-én, 128-90-22/2023-05. szám alatt meghirdette a *Multikulturalizmus egy kattintásra* című alprojekt társfinanszírozására vonatkozó pályázatot.

A nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendelet szabályozza a Vajdaság autonóm tartományi nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló programokat és projekteket társfinanszírozó költségvetési eszközök odaítélésének rendeltetését, módját és eljárását.

Az említett eszközök Vajdaság AT költségvetésében kerültek biztosításra és a nemzeti kisebbségek-nemzeti közösségek tárgykörében illetékes tartományi közigazgatási szerv külön költségvetési rovatrendje alatt vezetik őket.

A Vajdaság Autonóm Tartomány 2023. évi költségvetéséről szóló tartományi képviselőházi rendelet 23. szakaszának 3. bekezdésével és 25. szakaszával összhangban lefolytatott pályázat, illetve az említett rendeltetésekre biztosított eszközök mértéke alapján, melyet a jelen szakasz 11. szakasza határoz meg, végrehajtásra került az eszközök felosztása a pályázatra benyújtott jelentkezések szerint.

A Titkárságnak a nemzeti kisebbségek-nemzeti közösségek helyzetének előmozdítására irányuló költségvetési eszközök odaítélésére jogosultak a nemzeti kisebbségek-nemzeti közösségek tagjaihoz köthető egyesületek, alapok és alapítványok, amelyek Vajdaság AT területén bejegyzett székhellyel rendelkeznek.

A tartományi közigazgatásról szóló tartományi képviselőházi rendelet 15. szakasz megállapítja, hogy a Szerb Köztársaság törvényei, egyéb jogszabályai és általános aktusai, a Képviselőház és a Tartományi Kormány jogszabályai végrehajtásának érdekében a tartományi közigazgatási szervek jogszabályokat és egyéni aktusokat hoznak, amikor arra fel vannak hatalmazva, míg az azonos határozat 16. szakaszának 5. bekezdése meghatározza, hogy az egyedi dolgokról határozattal döntenek, a jogszabályokkal összhangban. A 24. szakasz 2. bekezdése értelmében a Titkárságot a tartományi titkár képviseli, megszervezi és biztosítja a munka hatékony módon történő elvégzését, aktusokat hoz, amelyekre fel van hatalmazva, a Titkárság hatásköreihez tartozó összetettebb munkák elvégzésére bizottságokat és munkacsoportokat alakít, illetve a döntést hoz a foglalkoztatottak jogairól, kötelezettségeiről és felelősségeiről. A 37. szakasz 5. bekezdése megállapítja, hogy a Titkárság, a törvénnyel összhangban, tartományi közigazgatási teendőket lát el a Képviselőház vagy a Tartományi Kormány részére készülő olyan aktusokkal kapcsolatban, amelyekkel: hozzájárulnak az interkulturalizmus, valamint a multikulturalizmus, a tolerancia és Vajdaság AT területén élő nemzeti kisebbségek – nemzeti közösségek együttélésének fejlesztéséhez; gondoskodnak az emberi jogok és a nemzeti kisebbségek – nemzeti közösségek jogai területén a jogok érvényesüléséről és többletjogokat állapítanak meg a nemzeti kisebbségek – nemzeti közösségek számára; anyagi eszközöket biztosítanak a nemzeti kisebbségek - nemzeti közösségek tanácsai, a nemzeti kisebbségek - nemzeti közösségek egyesületei és szervezetei finanszírozására, illetve társfinanszírozására, valamint a Vajdaság AT területén élő nemzeti kisebbségekhez - nemzeti közösségekhez tartozók jogai érvényesítésének előmozdítására.

A *Multikulturalizmus egy kattintásra* című alprojekt társfinanszírozására vonatkozó pályázat szerinti költségvetési eszközök odaítélése eljárásának lebonyolításával foglalkozó pályázati bizottságot a 128-90-22/2023-05. számú határozattal, 2023. március 22-én alakították meg. A bizottság 2023. március 22-én ülésezett és az egyesületek, alapok, valamint alapítványok által az említett pályázatra benyújtott kérelmek megvitatását és értékelését követően, megállapította a pályázaton résztvevő programok/projektek értékelési, pontozási és rangsorolási listáját, melyet 2023. március 22-én tettek közzé a Tartományi Titkárság weboldalán. A pályázóknak jogukban állt panaszt emelni a pályázaton résztvevő programok/projektek értékelési és rangsorolási listájára, a közzététel napjától számított 8 napos határidőn belül. A panaszemelés benyújtására megszabott határidőt követően a pályázati bizottság javaslatot küldött a tartományi titkárnak a programok/projektek kiválasztásáról szóló végleges határozat meghozatalára, a *Multikulturalizmus egy kattintásra* alprojekt társfinanszírozására vonatkozó pályázat alapján odaítélendő eszközök vonatkozásában.

A nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendelet 11. szakaszának 3. bekezdése előírányozza, hogy tartományi titkár kiválasztásról szóló határozata végleges. A Titkárság és a felhasználó közti kötelezettségeket részletesebben az írásos szerződés alapján határozzák meg és vállalják át.

Ezzel összhangban, illetve figyelemmel A nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendelet 11. szakaszára, a *Multikulturalizmus egy kattintásra* című alprojekt társfinanszírozására vonatkozó pályázat szerinti költségvetési eszközök odaítélése eljárásának lebonyolításával foglalkozó pályázati bizottság javaslatára a tartományi titkár határozatot hozott, ahogyan az a rendelkező részben látható.

Szakállas Zsolt

TARTOMÁNYI TITKÁR